Mange av seriene i Søndagsposten skulle komme til å leve egne liv i radioen og andre medier. Andre halvår 1959 fant Kjell Aukrusts Flåklypa-univers veien fra Mannskapsavisa til Flåklypa Radio. Første halvår 1960 skrev Arild Feldborg de første av mange kriminalgåter der Arve Opsahl hadde hovedrollen i sketsjene om inspektør Snusen, og første halvår 1965 var Feldborg hjernen bak den fiktive piratsenderen «Radio Skagerak» som utpå høsten fikk egen sendetid.